което не е установено в учредителен договор или устав.
 По-конкретно компетентните органи могат да разрешат или да изискат прилагането на метода, посочен в член 12 от Директива 83/349/ЕИО.
 Квалифицирани вложения извън финансовия сектор
 Член 89, параграф 3
 Претегляне на риска и забрана на квалифицираните дялови участия извън финансовия сектор
 Компетентните органи прилагат изискванията по буква а) или б) към квалифицираните дялови участия на институции, посочени в параграфи 1 и 2:
 а)
 за изчисляването на капиталовото изискване в съответствие с трета част от регламента, институциите прилагат рисково тегло от 1 250 % към по-голямата от следните стойности:
 i)
 размера на квалифицираните дялови участия, посочени в параграф 1, надхвърлящ 15 % от приемливия капитал;
 ii)
 общия размер на квалифицираните дялови участия, посочени в параграф 2, надхвърлящ 60 % от приемливия капитал на институцията;
 б)
 компетентните органи забраняват на институциите да притежават посочените в параграфи 1 и 2 квалифицирани дялови участия, чийто размер надхвърля процентите на приемливия капитал, предвидени в тези параграфи.
 Компетентните органи оповестяват направения от тях избор между буква а) и буква б).
 Капиталови изисквания за инвестиционни посредници
 Член 95, параграф 2
 Изисквания към инвестиционните посредници с ограничен лиценз за предоставяне на инвестиционни услуги
 Компетентните органи могат да определят капиталовите изисквания за инвестиционните посредници с ограничен лиценз за предоставяне на инвестиционни услуги, като капиталовите изисквания, които биха били задължителни за тези дружества съгласно националните мерки в сила на 31 декември 2013 г. за транспониране на директиви 2006/49/ЕО и 2006/48/ЕО.
 Изисквания за изчисляване и отчетност
 Член 99, параграф 3
 Докладване във връзка с капиталовите изисквания и финансовата информация
 Компетентните органи могат да изискват от онези кредитни институции, които прилагат международни счетоводни стандарти съгласно Регламент (ЕО) No 1606/2002 за докладване на собствения капитал на консолидирана основа съгласно член 24, параграф 2 от посочения регламент, да докладват също и финансова информация, както е посочено в предходната алинея.
 Кредитен риск: Стандартизиран подход
 Член 124, параграф 2
 Рискови тегла и критерии, приложими за експозициите, обезпечени с ипотеки върху недвижим имот
 Компетентните органи могат да определят по-високо рисково тегло или по-строги критерии от посочените в член 125, параграф 2 и в член 126, параграф 2, когато е уместно, въз основа на съображения за финансова стабилност.
 Вж. част 11
 Кредитен риск: Стандартизиран подход
 Член 129, параграф 1
 Експозиции под формата на покрити облигации
 Компетентните органи могат, след като се консултират с ЕБО, да предоставят частично освобождаване от прилагането на първа алинея от буква в) и да разрешат втора степен на кредитно качество в рамките на максимум 10 % от общата експозиция на номиналната стойност на покритите облигации в обращение на институцията емитент, при условие че могат да се документират значителни проблеми във връзка с потенциална концентрация в съответните държави членки, дължащи се на прилагането на изискванията по посочената буква за първа степен на кредитно качество.
 Кредитен риск: Вътрешнорейтингов подход (IRB)
 Член 164, параграф 5
 Минималните стойности на средно претеглената за експозиция загуба при неизпълнение (LGD) за експозициите, обезпечени с недвижим имот
 Въз основа на събраните съгласно член 101 данни и като отчитат прогнозите за бъдещото развитие на пазара